**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Vodilo za pripravo poglavja o kakovosti v Letnem poročilu o delu ali njemu podobnih letnih dokumentih**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

V tem vodilu ponavljamo veliko tistega, kar smo že zapisali v vodilu za pripravo besedila o kakovosti v letnem načrtu organizacije, saj so načela zelo podobna, le da v tem primeru poročamo, kaj smo naredili na podlagi načrtov.

**NASLOV POGLAVJA**

Predlagamo, da v Letnem poročilu o delu ali njemu podobnih letnih dokumentih, v katerih je smiselno predstaviti tudi opravljeno delo v zvezi s kakovostjo, besedilo **oblikujete kot samostojno poglavje**, ki ima tudi **naslov**; ta nas takoj usmeri v to, da bo besedilo obravnavalo kakovost. Naslov je lahko zelo kratek, se omejuje samo na kakovost, lahko pa že z naslovom poveste nekaj več o njegovi vsebini. Organizacije, ki izobražujete samo odrasle, boste v naslovu verjetno govorile samo o kakovosti, tiste pa, ki izpeljujete tudi drugo izobraževanje ali dejavnosti, pa boste morebiti že z naslovom poudarile, da v tem primeru obravnavate izobraževanje odraslih.

+Poglavje lahko poimenujete na različne načine, navajamo nekaj primerov:

+

*KAKOVOST (IZOBRAŽEVANJA ODRASLIH)*

*SKRB ZA KAKOVOST (IZOBRAŽEVANJA ODRASLIH)*

*OPRAVLJENO DELO PRI RAZVOJU KAKOVOSTI (IZOBRAŽEVANJA ODRASLIH)*

*PRESOJANJE IN RAZVIJANJE KAKOVOSTI (IZOBRAŽEVANJA ODRASLIH)*

*SAMOEVALVACIJA IN DRUGI NAČINI PRESOJANJA IN RAZVIJANJA KAKOVOSTI (IZOBRAŽEVANJA ODRASLIH)*

Predlagamo, da **v poročilu navedete enak naslov, kot ste ga navedli v načrtu**.

**KAJ OBRAVNAVAMO V TEM POGLAVJU**

Jasno je, da to poglavje govori o kakovosti izobraževanja odraslih. Že v izhodišču pa želimo postaviti dve dilemi, s katerima se boste morebiti srečevali sestavljavci besedila.

**Prva dilema** se nanaša na to, ali naj v tem poglavju poleg opisa **opravljenega dela v zvezi s kakovostjo izobraževanja odraslih** opisujete tudi **opravljeno delo v dejavnostih** s področja izobraževanja odraslih, kot so svetovalna središča ISIO, središča za samostojno učenje ipd., skratka dejavnosti, ki so drugačne narave kot »klasično« izobraževanje odraslih, zato so tudi vprašanja kakovosti lahko drugačna, kot velja za izobraževanje. Ti podsistemi imajo lahko celo lastne modele za presojanje in razvijanje kakovosti, kot jih imajo na primer svetovalna središča ISIO.

**Druga dilema** pa se bo verjetno pojavila v organizacijah, ki **poleg izobraževanja odraslih izpeljujete tudi drugo izobraževanje**, na primer izobraževanje mladine. Največkrat so pristopi k presojanju in razvijanju kakovosti pri mladini in odraslih različni, zato je včasih težko sestaviti skladno besedilo, ki bi bilo dovolj pregledno in povedno.

Naše stališče je, da **mora letno poročilo o delu organizacije pokazati vse, kar se je v zvezi s kakovostjo naredilo**, ne glede na to, kakšne vrste je izobraževanje ali dejavnosti. Strinjamo pa se, da gre morebiti v različnih primerih za različne pristope, modele, pa tudi to, da združitev vsega lahko povzroči nepreglednost. Zato predlagamo, da:

* **kadar je mogoče, pripravite enotno besedilo**, v katerem nanizate vse aktivnosti, ki ste jih v določenem časovnem obdobju izpeljali v zvezi s presojanjem in razvijanjem kakovosti;
* **kadar pa bi taka združitev povzročila nepreglednost, preobsežnost besedila** ali kakšne druge težave, predlagamo, da zagato rešujete **s podpoglavji**, kot navajamo v nadaljevanju.

*Poglavje o kakovosti v Letnemu poročilu o delu*

* *Podpoglavje o kakovosti izobraževanja odraslih*
* *Podpoglavje o kakovosti v svetovalnem središču ISIO*
* *Podpoglavje o kakovosti v medgeneracijskem središču*
* *Podpoglavje o kakovosti izobraževanja mladine …*

V vsakem primeru pa priporočamo, da **uporabljate enako zasnovo besedila, kot ste ga uporabili v načrtih**, saj bo le tako mogoča **sledljivost načrtovanega in narejenega**.

**VSEBINA POGLAVJA O KAKOVOSTI IZOBRAŽEVANJA ODRASLIH**

Poglavje o kakovosti naj bo čim bolj informativno, pove naj, kaj ste delali v določenem časovnem okviru.

Upoštevati je treba, da je Letno poročilo o delu organizacije dokument, ki obravnava številne dejavnosti, ki so se izpeljevale, zato **ni mogoče opisovati vseh podrobnosti** v zvezi z opravljenim delom na področju kakovosti. Te podrobnosti vsebujejo drugi dokumenti, predvsem **Letno poročilo o kakovosti**. Besedilo poglavja v Letnem poročilu o delu je **povzetek tam opisanih izpeljanih nalog**. Če ste v skladu z našimi priporočili v Letnem poročilu o kakovosti pripravili povzetek tega besedila, ga na tem mestu objavite in ni treba dodajati nič drugega.

Če takega povzetka nimate, predlagamo, da to poglavje vsebinsko pripravite tako, kot navajamo v nadaljevanju.

**VSEBINA POGLAVJA O KAKOVOSTI IZOBRAŽEVANJA ODRASLIH – DOSEGANJE TEMELJNIH CILJEV**

V uvodu najprej pripravite **kratko oceno**, **ali ste bili** pri uresničevanju začrtanih nalog **uspešni**, opišite, **ali ste dosegli načrtovane cilje** v zvezi z razvojem kakovosti.

**VSEBINA POGLAVJA O KAKOVOSTI IZOBRAŽEVANJA ODRASLIH – OPRAVLJENE AKTIVNOSTI**

**Poročanje** o opravljenem delu **naj sledi načrtom** – tako kot ste strukturirali načrt, naloge oziroma aktivnosti, tako tudi poročajte, saj je zelo pomembno, da **je mogoče primerjati načrt z opravljenim delom**. Seveda pa v poročilo **dodamo** tudi tisto, **kar smo** morebiti **še opravili**, pa ni bilo načrtovano, pač pa se je potreba po tem pokazala med letom.

Že iz tega je tudi razvidno, da letno delovno poročilo izobraževalne organizacije v zvezi s kakovostjo sledi zapisanemu v podrobnih, operativnih poročilih in nasprotno, zagotovljeni pa morata biti tudi **skladnost in sledljivost med dokumenti**.

Kako boste vse to zapisali, je stvar vaše odločitve. V primerih dobre prakse vam prikazujemo primere, ko je vse to zapisano opisno z nizanjem posameznih nalog in opravljenega dela v zvezi z njimi, pa tudi primer zapisa v preglednici, kar omogoča hiter vpogled. Oba primera temeljita na vodilu za pripravo poglavja o kakovosti v Letnem poročilu o delu organizacije, kakor je prikazano v nadaljevanju:

NASLOV POGLAVJA O KAKOVOSTI

**IZPELJANE AKTIVNOSTI NA PODROČJU IZOBRAŽEVANJA ODRASLIH**

**DOSEŽENI CILJI**

**NAČRTOVANE IN IZPELJANE AKTIVNOSTI**

**I. PRESOJANJE KAKOVOSTI**

REDNO SPREMLJANJE KAKOVOSTI

1. Ime aktivnosti, opravljeno (ali neopravljeno) delo
2. Ime aktivnosti, opravljeno (ali neopravljeno) delo

SAMOEVALVACIJA

1. Ime aktivnosti, opravljeno (ali neopravljeno) delo
2. Ime aktivnosti, opravljeno (ali neopravljeno) delo

**II. RAZVIJANJE KAKOVOSTI**

1. Ime aktivnosti, opravljeno (ali neopravljeno) delo
2. Ime aktivnosti, opravljeno (ali neopravljeno) delo

**III. DRUGO NAČRTOVANO DELO V ZVEZI S KAKOVOSTJO**

1. Ime aktivnosti, opravljeno (ali neopravljeno) delo
2. Ime aktivnosti, opravljeno (ali neopravljeno) delo

**IV. DRUGO OPRAVLJENO NENAČRTOVANO DELO V ZVEZI S KAKOVOSTJO**

1. Ime aktivnosti, opravljeno delo
2. Ime aktivnosti, opravljeno delo

**IZPELJANE AKTIVNOSTI V SVETOVALNEM SREDIŠČU ISIO**

**DOSEŽENI CILJI**

**NAČRTOVANE IN IZPELJANE AKTIVNOSTI**

**I. PRESOJANJE KAKOVOSTI**

REDNO SPREMLJANJE KAKOVOSTI

1. Ime aktivnosti, opravljeno (ali neopravljeno) delo
2. Ime aktivnosti, opravljeno (ali neopravljeno) delo

SAMOEVALVACIJA

1. Ime aktivnosti, opravljeno (ali neopravljeno) delo
2. Ime aktivnosti, opravljeno (ali neopravljeno) delo

**RAZVIJANJE KAKOVOSTI**

1. Ime aktivnosti, opravljeno (ali neopravljeno) delo
2. Ime aktivnosti, opravljeno (ali neopravljeno) delo

**DRUGO NAČRTOVANO DELO V ZVEZI S KAKOVOSTJO**

1. Ime aktivnosti, opravljeno (ali neopravljeno) delo
2. Ime aktivnosti, opravljeno (ali neopravljeno) delo

**DRUGO OPRAVLJENO NENAČRTOVANO DELO V ZVEZI S KAKOVOSTJO**

1. Ime aktivnosti, opravljeno delo

**IZPELJANE AKTIVNOSTI V MEDGENERACIJSKEM SREDIŠČU**

**…**

Podrobnejše poročilo o opravljenem delu je razvidno iz **Letnega poročila o kakovosti**. Za koordinacijo dela je skrbela Komisija za kakovost, ki jo sestavljajo:

… – predsednica,

… – predstavnica strokovnih delavcev,

… – predstavnik učiteljev strokovnih predmetov,

… – predstavnik učiteljev splošnih predmetov,

… – predstavnik udeležencev,

… – predstavnik ...

Za strokovno podporo in svetovanje pri načrtovanih nalogah je skrbela svetovalka za kakovost izobraževanja odraslih …